
“La construcció de la ciutat és percebuda sovint com el resultat directe de la decisió dels poders polítics i econòmics, o, a tot estirar, pels tècnics que treballen al seu servei. Tanmateix, la realitat resulta força més complexa. A la ciutat conviuen multitud d’interessos contraposats, sovint contradictoris, i la forma com l'espai urbà es configura pot, indiscutiblement, afavorir uns sectors de la ciutadania i perjudicar-ne uns altres. Per això, no és d’estranyar que ciutadans corrents, sense especial poder polític i econòmic, s’organitzin en moltes ocasions per tal de fer valdre les seves aspiracions i els seus drets. Amb la seva actuació, aplegant-se en associacions i moviments, aconsegueixen sovint alterar les actuacions d’institucions i agents econòmics . Per això poden ser considerats també, a dreta llei, constructors de ciutat.
En efecte, les nostres ciutats -Barcelona n’és un bon exemple- serien molt diverses si al llarg de la història no haguessin existit aquestes mobilitzacions, reivindicacions i iniciatives ciutadanes. Com que aquests moviments no només tenen lloc a la ciutat, sinó que tenen l’organització i el funcionament de la ciutat (l’habitatge, els serveis, el transport, el medi ambient,...) com la seva principal preocupació, han estat denominats moviments socials urbans.
El llibre d’Oriol Nel·lo La ciudad en movimiento. Crisis social y respuesta ciudadana (Madrid, Díaz & Pons), que acaba de publicar-se, tracta d’oferir, precisament, una anàlisi de les motivacions i els efectes dels moviments socials urbans contemporanis en els països del sud d’Europa.
L’assaig exposa en primer lloc com l’ascens de les iniciatives i els moviments ciutadans que s’ha produït en els darrers anys en les ciutats d’aquest àmbit té relació directa amb la situació de crisis econòmica i social, així com amb les polítiques que l’han acompanyada. Una situació que ha empitjorat de manera notable les condicions de vida de bona part de la població i a la que la ciutadania, davant de l’incapacitat dels poders públics, s’ha vist forçada a donar resposta directa.  De la munió d’iniciatives que han sorgit, algunes tenen simplement l’objectiu solidari de pal·liar els efectes materials de la crisi. Però d’altres, a més, es proposen de plantar cara al retrocés dels drets ciutadans i fins plantejar alternatives econòmiques, ambientals i polítiques d’abast més general.
Si la defensa de les condicions de vida i dels drets ciutadans són les principals motivacions de les iniciatives i els moviments, quines són avui les seves reivindicacions? Òbviament, qualsevol generalització resultaria abusiva, però hi ha uns quants trets comuns que permeten fer-se una imatge de conjunt. En primer lloc, destaca la importància de la defensa del patrimoni col·lectiu, entès no només com els l’espai públic, els béns comuns, els recursos o el paisatge, sinó també com els serveis i els drets de la ciutadania que articulen la vida social. Si aquest primer element planteja, sobretot, qüestions relatives a la justícia social, els moviments es distingeixen també per una demanda –a vegades explícita, sovint només implícita- de justícia espacial: no es tracta només de que es pugui accedir de forma enraonadament equitatives a la renda i als serveis, sinó que la dignitat urbana i els serveis, siguin presents i accessibles a totes les parts de la ciutat. Finalment, els moviments urbans, en un context de descrèdit creixent de les formes de representació tradicional, posen també sobre la taula el tema de la qualitat democràtica, tant dels processos de decisió, com de la mateixa gestió de les polítiques urbanes.
Davant de temes de tant gran abast, hom podria concloure que les iniciatives ciutadanes i els moviments urbans plantegen certament qüestions crucials, però que la seva capacitat d’incidir-hi resulta escassa. Els moviments urbans serien així més aviat un símptoma del descontentament que no pas un element destinat a tenir incidència efectiva en els problemes que els originen. Tanmateix, aquesta percepció resulta en bona mesura errònia. Les iniciatives i els moviments urbans estan tenint un efecte incontestable a l’hora de mitigar els efectes de la crisi sobre la població, han obtingut alguns èxits gens negligibles en la defensa dels drets ciutadans i, en diversos països europeus (Espanya en primer lloc), estan donant lloc a la configuració d’alternatives polítiques que es plantegen –i a vegades aconsegueixen- conquerir posicions institucionals per tal de fer progressar els seus objectius.
És això, precisament, el que il·lustra, , la tercera part de l’assaig, a partir del cas de Barcelona, ciutat que compta amb una llarga trajectòria de moviments: de les Bullangues de 1835 a la Setmana Tràgica de 1909, de la revolució de juliol de 1936 a la vaga dels tramvies de 1951 i a les mobilitzacions ciutadanes de finals del franquisme. Així, es mostra com en els darrers anys els moviments urbans i territorials –els conflictes ambientals, les mobilitzacions relatives a la qüestió nacional, les pràctiques i iniciatives d’innovació social- han condicionat i continuen condicionant de manera decisiva tant l’evolució de la societat barcelonina, com la mateixa transformació de l’estructura física de la ciutat. D'aquí la importància i l'interès de la seva anàlisi i comprensió”

RESSENYES

Ricard ESPELT, “La ciudad en movimiento: Crisis social y respuesta ciudadana” a la pàgina de Ricard Espelt (
http://ict4rd.net/la-ciudad-en-movimiento-crisis-social-y-respuesta-ciudadana/

“La agrupación de aquellos que menos tienen para debatir, proponer y actuar, con el objetivo de cambiar las condiciones de vida en la ciudad, son los movimientos sociales urbanos. Están formados por personas concretas[i], identificables, aunque sus nombres, excepto en casos especiales, no aparecen en las crónicas.
Oriol Nel·lo, en este ensayo divido en tres partes, trata de analizar el papel de los movimientos en las ciudades del sur de Europa embestidas por la crisis social de inicios del siglo XXI y su capacidad de construir alternativas, condicionando el comportamiento de otros actores (Administraciones públicas, poderes económicos) y promoviendo cambios institucionales y políticos.
Las ciudades en la crisis
El urbanismo, citando a Secchi[ii], ha tenido responsabilidades en la crisis social que están padeciendo las ciudades, en forma de desigualdades, ya que ha situado por delante el beneficio económico de unos pocos en lugar del bienestar social de la mayoría. De todas formas, de la misma forma que ha tenido responsabilidades relevantes en el crecimiento de las desigualdades, el urbanismo debe convertirse en un instrumento para revertirlas.
Según Oriol Nel·lo, después de dos siglos de luchas de clases, empieza, terminada la Segunda Guerra Mundial, en la mayoría de países de la Europa Occidental un periodo de progresión económica, social y política más equitativa. Este progreso ya tuvo una regresión en los años setenta[iii] con una pérdida de bienes, derechos sociales y libertades por parte de las clases medias. La acentuación de la crisis ha reforzado la importancia del espacio territorial de sus efectos. Harvey ya apunta que el capitalismo no resuelve los problemas de su crisis, los desplaza[iv]. Por este motivo, los resultados de este nuevo control de las políticas urbanas por parte de los movimientos sociales deben servir para construir alternativas de escala mundial.
En este marco, donde las desigualdades no han dejado de crecer[v], el estado ha dimitido en su papel de defensa de los derechos sociales. La «mano izquierda» del estado, aquella que debe atender los derechos sociales, ha sucumbido a la fuerza de la «mano derecha», la controladora y represora[vi]. En definitiva, es necesario construir una alternativa, como mínimo a escala europea, capaz de reunir política y poder para revertir la tendencia[vii].
Los gobiernos de los países capitalistas de la Europa Occidental son incapaces de atender simultáneamente los requerimientos de las fuerzas del libre mercado y las demandas sociales[viii]. E.P. Thompson acuño el término economía moral de la multitud para significar las reacciones populares ante la instauración del capitalismo. Streeck indica que empieza allí una desafección hacia el papel de las instituciones en la defensa de los derechos sociales que no ha hecho más que acentuarse.
Un elemento que debe evadir los movimientos sociales es el provincialismo espacial[ix], sujeto al inamovible «carácter nacional», y temporal[x], por la incapacidad de tomar perspectiva histórica. Es precisamente la visión provinciana la utilizada como arma argumentativa por los gobiernos y poderes económicos para defender su statu quo.
Otra característica que ha provocado la facilidad para la movilidad de capital es la localización, fomentando la competitividad territorial y el auge de las ciudades marca. Esta tendencia ha incrementado las desigualdades sociales territoriales y, al mismo tiempo, ha revertido en una homogeneización del tejido urbano[xi]. Por otro lado, la creación de una marca contribuye a la incapacidad de incorporar los procesos de transformación inherentes a la ciudad, la mercantilización icónica de la misma, la identificación de los habitantes y visitantes como consumidores y no como ciudadanos y, finalmente, a la imposibilidad de incorporar aquello que es diferente a la «marca ciudad». En definitiva, las ciudades no necesitan un logo identificativo[xii].
El renacimiento del lugar y el auge del nacionalismo son el resultado de la incapacidad de encontrar políticas alternativas a la deriva económica y social. Por un lado, revitalizando las naciones sin Estado y, por el otro, reforzando los nacionalismos estatales. La reivindicación de la «nación», respuesta nada despreciable causada por la insatisfacción por el funcionamiento de las instituciones, se produce en el auge de las tecnologías de la comunicación, las cuales tienen la posibilidad de construir comunidades de intereses transnacionales.
La primera parte del ensayo concluye recuperando las reflexiones de Max Horkheimer en Dämmerung, en plena crisis de la República de Weimar, para incidir en la imposibilidad de sentenciar qué sucederá mañana y la necesidad de construir alternativas, con nuevos actores, ante los retos económicos, sociales, políticos y ambientales actuales.
Ciudadanía en movimiento
A través de la máxima de Friedrich Ratzel «en el espacio leemos el tiempo» y el análisis de Karl Schlögel[xiii] de la crisis de la Unión Soviética en los años treinta del siglo XX, Nel·lo introduce la importancia de focalizar la atención en un lugar para entender la transformación del mismo. Los movimientos sociales urbanos subalternos son parte del reflejo de la ciudad y su transformación, más allá de quién la controla y la gobierna. Estos, citando a Castells[xiv], más que en las condiciones de producción de la riqueza, plantean conflictos específicos sobre el «uso del territorio, dominio de recursos, la apropiación del suelo y la distribución de los bienes y servicios». Ampliando la propuesta de Castells, para dar cabida a aspectos ambientales, Nel·lo propone cuatro grandes grupos: «los motivados por la pugna sobre los usos del suelo, la apropiación y gestión de los recursos naturales»; «los vinculados a la imagen y la identidad de los lugares, así como a la gestión y la transformación del paisaje»; «los relativos al control del espacio público, al acceso a los servicios y a la organización del consumo colectivo»; y «aquellos relacionados con la configuración y el funcionamiento del gobierno del territorio, a escala local o supralocal»; con la idea de que, en las dos últimas décadas del siglo XX, la fuerza recaía en los dos primeros y ahora parece que hay un refuerzo social y de la intencionalidad política.
«La presencia de objetivos compartidos, el sentimiento de grupo y su continuidad en el tiempo» determinan, según Tarrow[xv], las nuevas formas de acción colectiva. Los movimientos sociales urbanos, centrados básicamente en la creación de alternativas más allá de las que ofrecen los gobiernos, se caracterizan por tres elementos: el debate y, en algunos casos, sustitución de la administración o empresa que gestiona los usos de aquello considerado patrimonio colectivo, la búsqueda de la «equidad social en la distribución de beneficios y cargas» y «adoptando aquello que Tarrow denominó formas disruptivas de acción colectiva». Estas nuevas formas de acción colectiva se formulan en paralelo al papel realizado por las organizaciones del Tercer Sector, con gran dependencia de la ayuda económica pública.
Las áreas urbanas son aquellas donde la privatización del patrimonio colectivo y los bienes comunes han afectado a más personas[xvi], entendiendo que estos no sólo competen a recursos naturales, sino también a las prácticas sociales. Por este motivo, el término «bienes comunes» ha sido utilizado a menudo, inspirándose en autoras/es como Ostrom, Hardt o Negri,  para denominar la construcción de alternativas para la defensa de los «bienes que se deben mantener fuera de la lógica del mercado y de la propiedad ―incluso pública― y a disposición de todos los miembros de la comunidad». La contraposición actual, según Mattei[xvii], ya no radica entre Estado y propiedad privada (que comparten un mismo fin: concentrar poder), sino entre capital y bienes comunes. Desde el punto de vista político, el desafío de la humanidad es la promoción de «instituciones capaces de transformar capital en bienes comunes»; es decir, revirtiendo la lógica actual. Para ello, desde los movimientos sociales, se propugnan prácticas que recreen la subjetividad colectiva y que rompan la tenaza entre propiedad privada y soberanía estatal.
La apropiación de los bienes comunes se produce en paralelo al desarrollo del capitalismo. Las enclosures en Inglaterra[xviii], en los siglos XVIII y XIX, o el robo de leña (denunciado por Marx en 1842[xix]) ilustran esta realidad. De todas formas, los bienes comunes y la conceptualización de comunidad no están exentas de complejidades. Así, Harvey[xx] señala cómo la propia construcción de comunidad puede desnaturalizar el bien común a causa de la apropiación por parte del mercado de los beneficios derivados de ésta: un barrio multicultural, vital y diverso. Harvey, parafraseando a Garrett Hardin, lo denomina «la verdadera tragedia de los comunes urbanos de nuestro tiempo». A pesar de esta dicotomía, Nel·lo muestra la necesidad de continuar explorando en esta acción comunitaria para aprender de la misma y favorecer la modificación de las relaciones políticas y sociales actuales.
La conexión entre justicia social y justicia espacial es evidente: las desigualdades se corresponden con la segregación de la ciudad por espacios. Como ya habían notado Ildefons Cerdà en Barcelona (1856) o Friedrich Engels en Manchester (1844), la renta de las familias es determinante en la configuración espacial de la ciudad. Permitiendo, según Harvey, que las familias con rentas más altas tengan más capacidad de elección y promoviendo un creciente «separatismo social»[xxi]. La segregación social espacial comporta desigualdades en las oportunidades sociales (servicios, imagen de barrio…) según el lugar de residencia[xxii]. Por este motivo, Edward Soja reclama una organización de la ciudad que garantice los derechos básicos a toda la ciudadanía, en independencia de su ubicación, «el derecho a la ciudad», según Lefebvre[xxiii]. Inmersos en la imposibilidad de equilibrar la justicia espacial sin transformar la justicia social, Nel·lo aboga por el gran reto de los movimientos sociales urbanos: avanzar hacia una justicia social en el conjunto de la ciudad.
Los movimientos en defensa del territorio tuvieron un auge a partir de los años ochenta del siglo pasado. Al mismo tiempo que la globalización, causada por la mejora de las infraestructuras de comunicaciones y la capacidad de movimiento de los factores económicos (capital, información…), surgió una creciente preocupación por la preservación ambiental del propio territorio, de aquí también el papel de los nacionalismos, como un espacio de refugio y fuente de identidad.
En las últimas décadas la coyuntura económica ha desplazado el foco de los temas medioambientales a las prácticas de innovación social. Estas, más allá de otras iniciativas caritativas, tienen «la voluntad de apoderar a los ciudadanos a la hora de reclamar sus propios derechos y de construir alternativas para avanzar hacia una mayor equidad social y una más alta calidad democrática». Para ello, tratan de organizar grupos sociales subalternos al margen de los canales de representación previstos (partidos, instituciones…). Así, las ocupaciones en algunas ciudades  del Sur de Europa, en la primavera de 2011, responden a la voluntad social de organizar alternativas estructurales a la ciudad capitalista contemporánea[xxiv] y de configurar un espacio público abierto, poroso, adaptable, en proceso… en definitiva, inclusivo, en la dicotomía propuesta por Richard Sennett en The Public Realm (2008). Más allá de estos periodos históricos coyunturales, las prácticas de innovación social tienen un carácter más estable en muchas de sus manifestaciones sin que ello aporte algunos debates relevantes: como si su distribución se corresponde a los espacios de más necesidad, si su acción puede llegar a ser contraproducente en algunos casos (por especulación del territorio, por ejemplo) o si sus beneficios son escalables al conjunto de la ciudad[xxv].
Los movimientos sociales han transitado de la denuncia a la propuesta, como ya hemos visto, de la defensa del territorio a la innovación social y del acento ambiental al social. Además, tienen voluntad de escala y, progresivamente, de asumir carácter político para convertirse en «sujetos decisivamente transformadores del territorio y la sociedad».
Barcelona: fragua y fruto
La construcción de la narrativa histórica y periodística de España, concluida la larga etapa dictatorial, ha tenido un carácter unidireccional y unitario (para el conjunto del Estado). Oriol Nel·lo aboga por una geografía política de las ciudades y se centra en la ciudad de Barcelona.  Para el análisis se observan tres expresiones: los movimientos en defensa del territorio, el movimiento independentista y las iniciativas de innovación social.
«La Barcelona contemporánea ha constituido a la vez la fragua y el fruto de los movimientos sociales que en ella se han sucedido», de esta forma se comprende la relación entre cambios urbanos y movimiento ciudadano.  La última etapa franquista y la entrada de la democracia (1959-1979) se caracterizan por el desarrollo del Plan de Estabilización (1959), con un crecimiento demográfico muy relevante y concentrado por la precariedad de las infraestructuras y provocando una degradación de los barrios del conjunto de la zona Metropolitana. Los conflictos sociales, con consecuencias políticas[xxvi], se fraguaron por este desequilibrio entre crecimiento y servicios públicos ofrecidos por las Administraciones públicas[xxvii]. Fue el potente movimiento vecinal el que tuvo un papel determinante en la preservación de espacios públicos durante las décadas de transición a las instituciones democráticas.  Durante la etapa de consolidación de las instituciones locales y autonómicas (1979-2007) se produjo un freno en el crecimiento de la población y una redistribución territorial de la misma. En ese periodo, el papel de las políticas públicas fue sustituyendo gradualmente a la influencia ejercida por las asociaciones de vecinos[xxviii]. Los movimientos ciudadanos transitan de poner el foco en la reivindicación de equipamientos y servicios urbanos a los valores ambientales, paisajísticos o patrimoniales, contribuyendo a modificar normativas y procesos de toma de decisiones. El colapso económico que se produce a partir de 2008, conlleva un aumento de las desigualdades, una precarización de las condiciones de vida de una parte cada vez más creciente de la población (estancada en su crecimiento) y una desconfianza en las instituciones públicas y en su calidad democrática. El movimiento independentista y las prácticas de innovación social son las dos manifestaciones ciudadanas que, con foco distinto, comparten la voluntad de transformación social y política.
Los datos periódicos del Anuari territorial de Catalunya (Observatori de projectes i debats territorials de Catalunya, desde 2009), publicado por la Societat Catalana d’Ordenació del Territori, y el censo de conflictos ambientales, compilado por la Federació Ecologistes de Catalunya, muestran un desplazamiento del foco de los movimientos urbanos de la defensa del territorio a la alternativa ambiental y a las causas sociales. El freno en la expansión económica y el cambio de las preocupaciones de la ciudadanía explican, en gran medida, este tránsito.
La evolución de los datos del Baròmetre d’Opinió Pública indica una progresión del número de personas que se suman a la causa independentista. Tres son los factores, según Nel·lo: la situación de crisis económica y social (que observa como indispensable la construcción de un nuevo proyecto[xxix]), la coyuntura europea (como una nueva escala económica, social y política con la cual relacionarse[xxx]) y la evolución política en Cataluña y en España (donde la incapacidad política para dar respuesta al derecho a decidir conduce al crecimiento del independentismo, con una amplia base ciudadana políticamente muy influyente y una opinión pública con dos mayorías contrapuestas[xxxi]).
Finalmente, la voluntad de empoderar a la ciudadanía en torno a la organización para la provisión de bienes y servicios básicos, más allá de las posibilidades institucionales, conlleva una evolución de la solidaridad a la justicia social. Estas prácticas de innovación social se recogen, en gran parte, en el Mapa de la Innovación Social en Cataluña[xxxii], en cuatro grandes ámbitos: (economía y consumo alternativo, solidaridad ciudadana, territorio, energía y medioambiente y espacios autogestionados); siendo el primero de ellos, y en el marco de la región metropolitana de Barcelona, el más destacado en número. El análisis de estas iniciativas con el mapa de distribución de población según renta muestra una no correlación entre más necesidades y la construcción de alternativas (más favorables en espacios urbanos más variados: Gracia, Sants o Poble Sec, situando un vínculo entre potencial capital social de la población y capacidad de impulsar prácticas sociales). Este último aspecto, retomando las categorías formuladas por Soja y Secchi, en Barcelona «la capacidad de defensa y reivindicación del capital espacial se encuentra estrechamente relacionada con la dotación de capital social en cada territorio». Por otro lado, los datos sobre manifestaciones en Cataluña y sus motivaciones demuestran un crecimiento de éstas (entre 2003 y 2012) y su vínculo con causas sociales. Es decir, hay una conexión evidente entre amenaza económica y conflictividad social. Este marco ha provocado una modificación en las agendas políticas de algunos municipios, entre ellos Barcelona, en la introducción de prácticas de innovación social[xxxiii] y la implicación política institucional de personas relevantes en los movimientos sociales (Ada Colau, en el caso de la capital catalana).
A modo de conclusión, Oriol Nel·lo destaca el caso de la acción de los movimientos sociales urbanos en la ciudad de Barcelona para entender su complejidad y el papel relevante que han tenido en la transformación de la ciudad y el territorio.
1)      La simplificación derecha/izquierda, españolista/soberanista de los movimientos sociales es incompleta porque estos no son compartimentos estancos.
2)      Un tercer eje de análisis, como hemos visto en el relato, es el de la mayor o menor institucionalización de la política.
3)      La defensa del patrimonio colectivo, la justicia espacial y la calidad democrática constituyen la esencia de los movimientos sociales y su acción.
4)      Barcelona muestra cómo la representación institucional no puede ser rehusada por parte de quienes quieren plantear cambios sociales estructurales de base.
5)      El conflicto, como rasgo substancial de la vida urbana, debe aproximar a un mayor bienestar colectivo.
El ensayo concluye con un nuevo regalo: una guía bibliográfica y de recursos argumentada para leer más”

ALTRES LLIBRES, PAPERS I ENTREVISTES D’ORIOL NEL·LO

Recull d’una petita mostra de la  ingent producció d’Oriol Nel·lo, de la que podeu gaudir consultant al blog: http://oriolnello.blogspot.com.es

Oriol NEL·LO. Barcelona. Esperança, equilibri i límit. Papers de la Fundació Rafael Campalans, nº 139. Barcelona, 2003
http://www.fcampalans.cat/uploads/publicacions/pdf/paper_barcelona.pdf
“INTRODUCCIÓ
Esperança, equilibri i límit. És a dir, visió, solidaritat i governació. I, per tant, projecte, subjecte i instrument. Aquests són els elements que integren les reflexions sobre Barcelona aplegades en el quadern que el lector té a les mans.
El primer text explora la forma com uns determinats valors –una determinada visió- poden articular-se en un projecte de ciutat capaç de desvetllar l’esperança dels ciutadans i, en particular, d’aquells menys afavorits, a Barcelona i més enllà de Barcelona. Cinc són, al nostre entendre, els reptes als que aquest projecte ha de fer front: integrar la ciutat en la xarxa urbana mundial, evitar la dispersió de la urbanització sobre el territori, defensar la convivència de les funcions urbanes, assegurar la cohesió social a l’interior de la ciutat i dotar-se dels instruments político-administratius capaços de governar-la.
Si la reflexió del primer apartat es refereix sobretot a la ciutat i la seva àrea metropolitana estricta, el segon tracta de les relacions entre la ciutat i el conjunt de Catalunya. Una relació que s’ha volgut, sovint, interpretar en termes d’oposició, tot entenent que entre la capital i el país existia un “desequilibri”: el pes de la ciutat resultaria massa feixuc i el que caldria és redistribuir població i activitat sobre el territori per tal de restaurar l’harmonia. Davant d’aquestes interpretacions ideològiques i reduccionistes de la noció d’equilibri, es propugna una aproximació diversa: allò que ha de preocupar-nos no és pas assolir la quimera de l’espai homogèniament ocupat, sinó assegurar la més alta igualtat d’oportunitats possible per a tots els ciutadans en l’accés a la renda i els serveis, amb independència del seu lloc de residència.
L’avenç envers, per un costat, un projecte de ciutat compacta, complexa i integrada, i, per l’altre, una major equitat en la distribució social i territorial de la renda implica, necessàriament, afirmar la primacia de la política en l’articulació del territori. O, el que és el mateix, reconèixer que el mercat, per ell mateix, és incapaç de garantir la sostenibilitat ambiental, l’eficiència funcional i la cohesió social i que, per tant, per a la construcció de ciutat i territori calen projectes democràtics i col·lectius. En el tercer apartat, més breu que els anteriors, s’explora la importància del límit en la definició d’aquests projectes: del límit físic, en el sentit de la delimitació entre l’espai construït i l’espai no urbanitzat, i del límit administratiu, en el sentit de la definició del subjecte polític que vol protagonitzar el projecte col·lectiu” (…)

Oriol NEL·LO. Ordenar el territorio. La experiencia de Barcelona y Cataluña. Tirant lo Blanch. València, 2012 
http://oriolnello.blogspot.com.es/2012/05/ordenar-el-territorio-la-experiencia-de.html
“Acaba d'aparèixer el llibre Ordenar el territorio. La experiencia de Barcelona y Cataluña, publicat a València per l'editorial Tirant lo Blanch. El volum serà presentat a Barcelona el proper dia 31 de maig, en un acte organitzat per la Societat Catalana d'Ordenació del Territori, presentat i aconduït per l'arquitecte Josep Maria Llop, president de la Societat.  Hi intervindran Francesco Indovina, professor de l'Istituto Universitario di Architettura di Venezia, Joan Vicente, professor de la Universitat de Girona, i Oriol Nel·lo, autor del llibre. L'acte tindrà lloc a la sala auditori del Pati Manning, carrer Montalegre 7, a les 19.30 h. 
L'objectiu de Ordenar el territorio és exposar i analitzar el planejament territorial i les polítiques urbanes desenvolupades per l'administració de la Generalitat entre els anys 2003-2010, període en el que s'ha elaborat i aprovat la totalitat dels plans territorials vigents, així com prop de quaranta plans directors urbanístics. Al mateix temps es varen aprovar, desenvolupar i aplicar la modificació de la Llei d'Urbanisme, la Llei de Barris, la Llei del Paisatge, la Llei d'Informació Geogràfica i la Llei de regularització de les Urbanitzacions, entre d'altres. 
L'anàlisi de les potencialitats i les limitacions d'aquest conjunt d'actuacions i polítiques s'adreça no només al públic català, sinó també al del conjunt de Espanya i d'Europa, on algunes de les iniciatives empreses (com el Pla Territorial Metropolità de Barcelona, el PDUSC, la Llei de Barris o la Llei del Paisatge) han despertat considerable atenció. D'aquesta manera, el volum consta dels nou capítols següents: 
1. El punto de partida: los retos territoriales y las bases de las políticas públicas
2. Una visión colectiva para la ordenació del espacio: el planeamiento territorial 
3. La ordenación de la dinámicas metropolitanas: el Plan Territorial Metropolitano de Barcelona 
4. Los planes directores urbanísticos: una nueva generación de planes 
5. Repensar la urbanización del litoral: el Plan Director Urbanístico del Sistema Costero
6. La renovación del planeamiento urbanístico: suelo, ciudad, vivienda y buen gobierno
7. De la conservació a la gestión del paisaje: la Ley del Paisaje 
8. Los retos de la rehabilitación urbana: la Ley de Barrios
9. La gestión de la urbanización de baja densidad: la Ley de Urbanizaciones

Tanca el volum un epíleg en el que es recapitulen les conclusions des de la situació actual, caracteritzada per la crisi econòmica i els canvis polítics ocorreguts, epíleg que es conclou amb les afirmacions següents:
"El análisis de la experiencia catalana y barcelonesa de los últimos años muestra precisamente hasta que punto la ordenación del territorio, puesta al servicio de proyectos transformadores,  puede contribuir de manera relevante a mejorar la eficiencia social en el uso del espacio, evitar agresiones ambientales y potenciar una mayor equidad social y territorial. Se trata, como es obvio, de una experiencia limitada y, en más de un aspecto, contradictoria. La utilidad primordial de su estudio no se encuentra tanto, a nuestro entender, en la revisión de batallas pasadas, sino más bien en la posibilidad de extraer de ellas enseñanzas para la que se deben librar en el presente y en el futuro. Futuro en el cual, en Cataluña y fuera de ella, las políticas territoriales han de constituir parte esencial de un amplio proyecto de transformación económica y social que tenga por objetivo la sostenibilidad ambiental, la democracia política y la equidad social."  

Josefina GÓMEZ MENDOZA, Rubén C. LOIS & Oriol NEL·LO. Repensar el Estado. Crisis econòmica, conflictos territoriales e identidades políticas en España. Universidade de Santiago de Compostela. Santiago de Compostel·la, 2013
Oriol NEL·LO, “Repensar l’Estat. L’oportunitat de la crisi catalana” al blog d’Oriol Nel·lo (19-12-13)
http://oriolnello.blogspot.com.es/2013/12/repensar-lestat-loportunitat-de-la.html
“El debat sobre l’encaix institucional de Catalunya en el context ibèric i europeu omple cada dia centenars de pàgines de diari, hores de informatius radiofònics, bona part dels debats i els informatius televisius. La política institucional, a Catalunya i a Espanya, gira, en bona mesura, sobre aquest tema, de manera que no hi ha sessió parlamentària o compareixença pública en que la qüestió no sigui abordada directament o indirectament pels responsables polítics. 
En aquest debat, els actors solen utilitzar amb profusió abstraccions i metàfores territorials -“Catalunya”, “Madrid”, “Espanya”, “Europa”,...- de tal manera que podria sembla que allò que està en conflicte són els mateixos territoris i no pas grups socials portadors d’interessos econòmics, trets culturals i projectes polítics diversos. De la mateixa manera, arguments sobre qüestions eminentment territorials, que es troben en el mateix centre del debat, como ara la utilització dels recursos naturals, el repartiment de les finances públiques, la planificació i gestió de les infraestructures, les dinàmiques urbanes o l’articulació cultural i lingüística del territori són sovint objecte de simplificacions i, en no poques ocasions, de veritables manipulacions.
Aquest estat de coses és afavorit pel fet que, deixant a part d’algunes notables excepcions, les aportacions a aquest debat des de la reflexió geografia -catalana i del conjunt d’Espanya- han estat més aviat escasses. Es tracta d’una mancança ben lamentable, ja que, el pensament territorial crític, l’anàlisi i la reflexió geogràfica, podria contribuir a fer el debat més entenedor, constructiu i, eventualment més fructífer. No es tracta, òbviament de que els professionals de l’anàlisi i la gestió del territori hagin de tenir una opinió unànime sobre la crisi catalana, ben lluny d’això. El què cal és que els geògrafs contribueixin a clarificar els termes del debat, a construir anàlisis sòlides i a dreçar alternatives, amb les eines que els són pròpies: la combinació dels raonaments a diversos nivells d’escala, l’explicació de les dinàmiques territorials, la discussió sobre el recursos, la comprensió de la relació entre la societat i el territori, la crítica de les construccions ideològiques sobre l’espai i a partir de l’espai.  
Tot just ara acaba de aparèixer una obra que es proposa, amb tota la modèstia que és del cas, aconseguir una certa inflexió en aquest àmbit. Es tracta del volum Repensar el territorio.Crisis económica, conflictos territoriales e identidades políticas en España, editat per Josefina Gómez Mendoza, Rubén C. Lois i Oriol Nel·lo. El llibre aplega un conjunt d’aportacions al debat sobre la crisi catalana i la situació geopolítica espanyola  a partir del diàleg i els treballs d'una vintena de geògrafs procedents d’universitats d’Andalusia, Catalunya, Castella, Galicia, les Illes Balears, Madrid, el País Basc i el País Valencià, que es varen reunir a Toledo, el passat mes d’abril, per debatre el tema.
Així, el lector hi trobarà treballs sobre:
El punt de partida: la crisi catalana (amb aportacions de Maria Dolors Garcia Ramon, Josefina Gomez Mendoza, Jaume Font i Oriol Nel·lo)
La qüestió dels recursos i de l’equitat territorial (Maria Luisa Gómez Moreno, Eugenio Ruiz Urrestarazu, Rubén C. Lois i Julio Muñoz)
Finançament i geopolítica de les infraestructures (Guillermo Morales, Josefina Cruz Villalón i Josep Vicent Boira)
L’encaix cultural i lingüístic (Oriol Nel·lo, Jorge Olcina i Onofre Rullan)
Les possibilitats de reforma de l’Estat en el context europeu (Josefina Gómez Mendoza, Florencio Zoido, Rafael Mata i Juan Ignacio Plaza).
Les aportacions dels autors expressen, evidentment, arguments científics i posicions cíviques plurals i diverses. Tanmateix, coincideixen en la necessitat de concebre la crisi catalana i el debat que ha suscitat com una oportunitat per tal de repensar l’Estat: repensar l'Estat, la política i el territori per avançar cap a noves formes d’articulació institucional que permetin superar les limitacions actuals i promoure més alts nivells de democràcia i d’equitat.
El llibre ha estat publicat per la Universidade de Santiago de Compostel·la en format paper i ebook i es pot obtenir en el seu Servizo de Publicacións e Intercambio Científico.”.

Oriol NEL·LO, “El separatisme social a Catalunya” al blog d’Oriol Nel·lo (9-03-14)
http://oriolnello.blogspot.com.es/2014/03/un-estudi-sobre-el-separatisme-social.html
“El què em sembla clar, és que la reproducció de les desigualtats lligades als territoris és un dels reptes més grans dels propers anys”. Qui així s’expressava en una entrevista publicada a Le Monde diumenge passat no era pas un activista veïnal, sinó Benoist Apparu, que fou ministre d’habitatge en el govern de François Fillon a França. I és que arreu d’Europa, a mesura que les desigualtats socials tendeixen a augmentar, el seu reflex territorial va esdevenint cada vegada més evident i problemàtic.
En efecte, com és ben sabut, un dels fenomens més característics del procés d’urbanització en la nostra societat és la tendència dels grups socials a separar-se entre sí sobre el territori en funció de la seva renda. El mecanisme que es troba en l’origen d’aquesta dinàmica és ben conegut: en una economia regida per les forces del mercat, la capacitat d’escollir lloc de residència de cada família o de cada individu depèn, fonamentalment, de la seva renda. Així, aquells amb majors ingressos tenen majors possibilitats de triar, mentre aquells amb menors recursos es veuen confinats allà on els preus són relativament més baixos (o les condicions del mercat de treball més informals, de manera que poden aplegar-se moltes persones en un mateix habitatge).
D’aquesta forma es dona la paradoxa de que aquells qui menys tenen i precisen de més atenció socials tendeixen a aplegar-se en el barris amb majors dèficits urbanístics i en els municipis amb menors recursos per prestar serveis. Per contra, aquells amb majors possibilitats tendeixen a residir en àrees amb baixos dèficits i amb una alta capacitats de prestar serveis, serveis dels que, paradoxalment, precisen menys que la resta. És allò que el sociòleg francès Éric Maurin va anomenar fa uns anys la tendència a crear “la société de l’entre-soi” (Le ghetto français. Enquête sur le séparatisme social, 2004). Tendència que, segons la majoria dels autors, representa no només una expressió de les desigualtats, sinó un mecanisme essencial a l'hora de perpetuar-les i agreujar-les.
La mesura de la segregació és, tanmateix, un exercici d’una certa complexitat, per raó de la dificultat de conèixer la distribució territorial de la renda a nivell de barri o de municipi. Ara, l’estudi Barris desafavorits davant la crisi: segregació urbana, innovació social i capacitat cívica, realitzat a la Universitat Autònoma de Barcelona amb l’impuls del programa RecerCaixa, tracta precisament de quantificar l’abast del fenomen a Catalunya.
Així, a través de l’anàlisi a nivell de secció censal de quatre variables altament correlacionades amb la renda  –percentatge de població aturada, percentatge de població immigrant, superfície mitjana de la llar i valor cadastral- s’ha mesurat les desigualtats presents en el conjunt del territori català i la seva evolució entre els anys 2001 i 2012. Les conclusions d’aquest apartat de l’estudi, encara provisionals i donades a conèixer en els darrers dies, poden resumir-se en els trets següents:
1. La segregació urbana és un fenomen estructural. Antecedeix present crisi econòmica i ja era ben present l’any 2001, tot i que ha tendit a agreujar-se tant el període de la bombolla immobiliària com en la situació actual.
2. La segregació urbana a Catalunya, tot i ser intensa, és menor que la d’altres països del nostre entorn. Així, per exemple, l’Índex de Segregació Espacial a França l’any 2002, segons Éric Maurin, era d’1,8 pel que fa als desocupats i 3,3 pel què fa a la població estrangera, mentre que els resultats de l’estudi indiquen que a Catalunya l’any 2001 l’índex era de 1,1 per la població desocupada i de 1,8 per la població estrangera, i el 2012 hauria augmentat fins el 1,2 per a població desocupada i 2,6 per a la població estrangera.
3. La segregació no és un fenomen local sinó que s’expressa a escala metropolitana i territorial. La integració dels mercats del sòl i l’habitatge a escala supralocal ha comportat, tal com pot veure’s en la cartografia, que les majors desigualtats tinguin lloc no a l’interior d’un mateix municipi sinó entre els municipis d’una mateixa àrea urbana.
4. La segregació afecta tots els grups socials i és més intensa “per dalt” que no pas “per baix”. La tendència envers allò que s'ha anomenat el “separatisme social” afecta tots els grups socials, de tal manera que la segregació dels grups benestants és més extensa i creix més de pressa que no pas la dels grups amb menors recursos. Així, per exemple, l’any 2012 hi havia un 60% de seccions censals amb valors extrems d’immigració, d’aquestes el 39% tenien valors particularment baixos (percentatge d’immigració molt reduït) i el 21% particularment alts (percentatge d’immigració molt elevat).
5. La segregació presenta unes notables permanències territorials. Els territoris on es concentraven les situacions més i menys benestants s'han mantingut, en termes generals, durant la darrera dècada, tot i que les diferències tendeixen no només a consolidar-se sinó també a aprofundir-se. Així pot constatar-se en els mapes adjunts, que indiquen les seccions censals on es detecten els valors extrems de les variables, per dalt o per baix (la intensitat del color indica la concurrència de valors extrems d’1, 2, 3 o 4 variables en un mateix territori).
Al costat de la línia dedicada a l’estudi de la segregació urbana, coordinada pel geògraf Oriol Nel·lo i l’economista Eduard Jiménez, l’estudi Barris desafavorits davant la crisi conté una segona línia de gran interès, a la que ja tindrem ocasió de referir-nos, coordinada pels politòlegs Ismael Blanco i Joaquim Brugué. Aquesta segona part de l'estudi analitza la capacitat dels moviments socials i dels teixits associatius dels barris particularment desafavorits a l’hora de fer front a les societats per les que travessen. El conjunt dels materials de l’estudi donats a conèixer fins ara poden veure’s a http://barrisicrisi.wordpress.com/.   

Entrevista a Catalunya Plural (28-02-15)
http://www.eldiario.es/catalunyaplural/Oriol-Nello-catalanisme-conservador-Barcelona_0_361164766.html
Oriol Nel·lo (1957) és geògraf especialitzat en estudis urbans i planificació del territori. Ha barrejat la funció docent amb la política. És professor del departament de Geografia de la Universitat Autònoma de Barcelona i ha estat director de l’Institut d’Estudis Metropolitans de Barcelona, diputat al Parlament en representació del PSC-Ciutadans pel Canvi i secretari per a la Planificació Territorial del Govern de la Generalitat. Entre els seus llibres hi trobem “Aquí no! Els conflictes territorials a Catalunya” i “La Llei de barris. Una aposta col·lectiva per la cohesió social”. Un dels seus textos recents és “La crisi catalana: orígens i alternatives”.
Quin paper juguen les ciutats a la societat actual?
La definició de ciutat és en bona mesura problemàtica. La ciutat com a objecte clarament definit, circumscrita en l’espai, comença a deixar d’existir a finals del segle XVIII. Amb les revolucions liberals i l’inici de la revolució industrial, la ciutat trenca els murs legals i físics que l’havien fet una realitat clarament diferenciada respecte el seu entorn. De la mateixa manera que tots els homes esdevenen iguals davant de la llei, l’administració de tots els territoris tendeix a ser homogènia. I això fa que la diferència jurídica que havia estat tant forta entre ciutat i camp comenci a esllanguir-se. L’estatut dels habitants de la ciutat tendeix a convergir amb l’estatut de qualsevol ciutadà.
La segona qüestió és que el límit físic que havia separat la ciutat de l’entorn –les muralles- cau també el segle XIX. Comença un procés d’expansió sobre el territori. Apareixen, primer, els eixamples, i a mesura que els mitjans de transport es van allargant la ciutat va guanyant més territori. Tanmateix, durant un període molt llarg, fins després de la segona Guerra Mundial a Europa, la ciutat és encara com una illa d’activitats industrials i de serveis en un marc de ruralitat.
Ara, en canvi, per emprar la imatge del geògraf italià Lucio Gambi, aquelles illes s’han anat fonent per constituir continents vastíssims on trobem tot just taques de ruralitat, molt subordinades.
Vostè prefereix parlar d’urbanització.
Avui dia la possibilitat de definir de manera taxativa ciutat com a quelcom diferent de territori es fa quasi impossible. Podem parlar en termes científics d’urbanització, del procés d’ocupació del territori, d’integració en xarxes, però es fa molt difícil parlar de ciutat, definir què és i què no és ciutat.
La Cerdanya és camp o ciutat? D’entrada, tothom diria que és camp perquè hi ha molt de verd. Però si anem més enllà d’aquesta banalitat, hi ha predomini d’activitats agrícoles? Segurament el percentatge de persones que treballen en l’agricultura a la Cerdanya no deu ser gaire diferent del de les que ho fa al Baix Llobregat: en tot cas inferior al 10%.
Les àrees urbanes són riques i les rurals, pobres? Si mires les rendes mitjanes de la Cerdanya, els Pallars, el Priorat o l’Aran són perfectament comparables o més altes, a vegades, que les de les àrees urbanes.
S’hi viu de forma diferent? Un jove d’Alp o Puigcerdà viu molt diferent que un de Granollers? Escolta una música diferent? Es casa, la seva família, les seves costums són diferents?
Com definim la ciutat, doncs?
No la podem definir per allò que és sinó més aviat per allò que volem que sigui. La definició depèn del projecte de ciutat. L’única manera de definir, avui, què és la ciutat és en funció de la voluntat, de què volem que sigui, quina connotació volem que tingui. Abans que res, la definició de ciutat té una intencionalitat política. És un acte normatiu, de decisió, que té un rerefons polític, que afavoreix uns i desafavoreix uns altres. El fet de dir que la ciutat arribi fins a uns límits, determina qui queda dins i qui queda fora.
Estem al final del camí o les ciutats i la seva funció política i social continuaran canviant?
Hi ha dos grans processos de canvi. Un que fa referència a la xarxa urbana i un altre que fa referència a la morfologia urbana. Els canvis que fan referència a la xarxa urbana, a les relacions que tenen les diferents àrees urbanes entre elles passen per la integració i la interdependència. Abans, els pobles o ciutats eren autosuficients. Ara, esmorzem amb un cafè colombià o brasileny, una llet de soja que ve de Kansas o Oklahoma,... Vivim en una xarxa mundial integrada.
Estàvem acostumats a que la ciutat fos tres coses: compacta, complexa i no tenia solució de continuïtat. Això ha canviat radicalment: en països com el nostre, la urbanització ha anat disminuint en densitat, ha deixat de ser compacta, s’ha anat escampant pel territori. Ha deixat de ser complexa en el sentit que les diverses activitats no conviuen sobre l’espai, sobre el terreny. Se separen. Tenim aquí les residències, allí els centres comercials, allà els espais de producció,... I àrees urbanes diverses –com Cerdanyola i Barcelona, com Figueres i Roses, com Vielha i Madrid- mantenen relacions funcionals molt intenses sense mantenir continuïtat física.
Barcelona és diferent, té peculiaritats diferents d’altres grans ciutats com Madrid, París, Londres o Roma?
Barcelona té una peculiaritat molt notable: manté, tot i els canvis dels darrers anys, una densitat altíssima. És una metròpoli particularment densa, tant si la mirem des del punt de vista de la ciutat central com si mirem l’àrea metropolitana. La ciutat central té tot just cent quilòmetres quadrats i hi vivim més de 1.600.000 persones. Això dóna una densitat de 16.000 habitants per quilòmetre quadrat. Has d’anar a alguns barris del centre de París per trobar aquestes densitats.
A la regió metropolitana, en la seva accepció ampla, des de la Tordera al Foix, del Montseny i Montserrat al mar, vivim 5 milions de persones en 3.230 quilòmetres quadrats. En el 10% del territori de Catalunya hi viu el 66% de la població.
L’altra peculiaritat de la realitat urbana barcelonina és que és policèntrica. A Madrid hi ha un gran centre. Hi ha municipis a l’entorn, com Parla, Fuenlabrada, Leganés, Alcalà, però que tenen una grandària, una significació, una jerarquia urbana que no és comparable amb la capital. En canvi, a la regió metropolitana de Barcelona hi ha Barcelona, certament, però hi ha Mataró, Granollers, Sabadell, Terrassa, Vilanova, Vilafranca,... ciutats que tenen una gran tradició urbana, industrial, que han tingut una burgesia pròpia, unes caixes i uns bancs propis... És una àrea amb caràcter policèntric. Hi ha una multitud de centres capaços d’irradiar serveis sobre la totalitat del territori.
A Barcelona li queda petita Catalunya?
Depèn del que es compti què és Barcelona i què és Catalunya. El debat en el pensament del catalanisme polític sobre Barcelona i Catalunya té uns antecedents llargs i unes implicacions profundes. La visió del catalanisme conservador respecte la capital ha tendit a ser, més aviat, molt negativa. La ciutat és el lloc on es dissoldrien les essències de la catalanitat, allà on es corromprien, on es desnaturalitzaria el cos nacional. És una tradició antiga que, de fet, neix a resultes de la Setmana Tràgica i la gran convulsió del primer terç del segle XX. Però no havia estat sempre així: Barcelona, en el pensament catalanista de la Renaixença, sobretot en la part menys conservadora i ruralista, havia estat vista com un aspecte positiu, com una gran basa. Verdaguer canta les virtuts de la ciutat, tot i haver perdut el poder polític. I molts altres autors –Balmes, Cerdà,...- la veien com “l’eina d’un poble renaixent”, per emprar l’expressió de Vicens Vives en descriure el període.
Aquesta ciutat, però, té unes desigualtats internes enormes, brutals, que esclaten d’una manera terrible, en una guerra de classes, en la Setmana Tràgica i els anys següents. I és aleshores quan es comença a construir en l’imaginari de part del moviment catalanista una gran desconfiança envers la ciutat. L’oda de Joan Maragall, per exemple, escrita a cavall dels fets de 1909, ja és més ambigua. A partir d’aquí es va desenvolupant aquest temor a la ciutat, que és essencialment un temor de classe, a la revolució, que pot esclatar en qualsevol moment. És la Rosa de Foc, la ciutat de les bombes...
Per fer curta una història que és molt llarga, podem dir que això és teoritza els anys trenta. El demògraf empordanès Joan Anton Vandellós publica el llibre “Catalunya, poble decadent”, on associa la decadència de Catalunya a la baixa natalitat i a una immigració elevada que desnaturalitzaria l’essència catalana. Parla fins i tot de raça. Catalunya dependria així, fatalment, segons ell, dels influxos que venen des de fora. I atribueix la baixa natalitat a la vida urbana. En aquest moment s’encunya el terme que respon a la pregunta que em feies: Catalunya és “macrocèfala”. Tenim un cap massa gran pel cos que l’aguanta. Davant d’això, entenen que cal interrompre el creixement de Barcelona i revertir-lo.
El periodista Gaziel, que va ser director de “La Vanguardia”, parla de “desfer la immensa foguera”, que és Barcelona, on emmalalteix l’esperit català i de “tornar a encendre per aquí i per allà els vells fogars dispersos”.
Però cal dir, també, que al llarg de tot el segle, dins el mateix moviment catalanista es manté així mateix aquella altra tradició que veu Barcelona de manera optimista amb autors com Rovira i Virgili o Gabriel Alomar. Les dues corrents han conviscut en el pensament catalanista.
Alguna manifestació independentista dels darrers temps s’ha plantejat com una ocupació de Barcelona per gent procedent de la resta de Catalunya.
Hi ha qui ha parlat d’una mesocràcia comarcal, de les capes mitjanes del conjunt de Catalunya que venien a Barcelona a manifestar-se. Ho he llegit. No estic segur que sigui del tot correcte des del punt de vista sociològic.
És interessant de veure les diferències de vot en el 9N en les àrees metropolitanes i la resta. Hi ha una variació molt notable. En les mitjanes, el vot Sí-Sí varia molt. El vot de més del 90% es concentra en cinc comarques de la Catalunya interior: el Berguedà, Osona, la Garrotxa,.... En d’altres, en canvi, com el Baix Llobregat, el percentatge del Sí-Sí baixa fins del 70%. Hi ha una diferència de més de vint punts percentuals. És interessant de veure. Però jo no en derivaria una conclusió definitiva. Perquè si mires les xifres absolutes, l’independentisme de la població urbana té una gran importància, degut al seu pes abassegador sobre el conjunt de Catalunya.
Barcelona canviaria molt si passés a ser la capital d’un país independent?
Aquí hi ha dos condicionals, dos “si”. Primer, si hi guanyaria Catalunya i, dos, si hi guanyaria Barcelona. Van lligats. La tendència fonamental del procés d’urbanització i econòmic mundial és cap a la inter-dependència de manera que es fa difícil concebre avui què entenem per independència. Eventualment, la ciutat hi podria guanyar, pels beneficis de capitalitat. Però tot és molt hipotètic.
Allò que al meu entendre resulta més interessant és veure de quina manera es relaciona el procés de renaixement del lloc, de la voluntat de ser independent, amb aquella tendència a la integració. Com pot ser que en el moment que som més interdependents que mai hi hagi una pulsió tant forta per voler ser independents? Com s’explica això?
La crisi, potser?
No només, perquè aquest fenomen antecedeix a la crisi. Potser s’ha enfortit amb la crisi però el renaixement del lloc, el donar-li més importància, és un fenomen estructural de les societats contemporànies. S’expressa en moltes coses, des del quilòmetre zero a l’emergència de la premsa local, la defensa del territori, el renaixement dels nacionalismes,... Si les dinàmiques econòmiques, urbanes, porten a una més alta interdependència, si als empresaris els és tant fàcil invertir a Catalunya, el Marroc, Moldàvia o Singapur, si els nostres fills estudien aquí, allà o més enllà, podríem pensar que les diferències entre els llocs són ara irrellevants. I és exactament el contrari. Mai com ara les diferències entre els llocs han estat tan importants, tan decisives.
El capital, les mercaderies, la informació es belluguen ara com mai abans s’havien mogut. Tenen una molt més alta capacitat de triar i això fa que les diferències entre els llocs en comptes de ser menys important passin a ser més rellevants. Un empresari tèxtil del segle XIX estava lligat aquí. Ara, els pocs empresaris tèxtils que queden poden triar entre qualsevol lloc del món per invertir i això fa que les diferències entre els llocs, allò que cada lloc té per oferir-los passi a ser molt més important que mai en el passat.
Aquest raonament no portaria a fer menys atractiu l’independentisme?
Al contrari. L’especialització del lloc esdevé molt més important. Si t’especialitzen en coses negatives, si et posen centres de residus, presons, al teu lloc, es connota negativament i és menys atractiu a l’hora de generar inversió. Si et detreuen recursos que consideres necessaris per al manteniment de la teva qualitat de vida o les teves infraestructures, esdevens menys atractiu. I això genera una pulsió defensiva. Ningú vol perdre posicions en el joc de la competència global.
D’altra banda, al costat d’aquest càlcul, diguem-ne, racional, hi ha les qüestions relacionades amb les percepcions i les creences. En aquest món controlat per fluxos que no entenem ni governem i que veiem sovint com amenaces -“això és el que volen les institucions internacionals, la troika, els mercats”, ens diuen- optem per refugiar-nos en el nostre lloc, els nostres topants, allò que coneixem, la identitat. El propi lloc esdevé així refugi identitat.
La voluntat de no especialitzar-se en coses negatives, l’esperança de trobar refugi i identitat en el propi lloc explica que en un món creixentment integrat estiguem més atents que mai a la identitat local. Això es relaciona amb els moviments de defensa del territori i amb els renaixements dels nacionalismes a bona part d’Europa, en una Europa en la que la crisi, a més, fa que la gent senti creixentment amenaçat el seu estatus, la seva forma de vida.
Què té Barcelona que atreu tants turistes?
Barcelona ofereix allò que precisament s’està esllanguint a moltes ciutats del món: la densitat i la mixitat, aquest sentiment de la vida urbana com un espai on hi trobes una barreja d’activitats molt bigarrada, molt densa, que obre la porta a la sorpresa, a que trobis allò que no esperes. Això és viu en bona part del centre de Barcelona, on els àmbits urbans no s’han especialitzat tant com per quedar buits d’activitats. Molts barris de Barcelona són espais molt vius.
La gran paradoxa és que la freqüentació molt forta d’aquests espais per part dels visitants tendeix a desproveir-los de la diversitat, que és el motiu de la seva atracció. S’acaba desplaçant els usos que ens atreuen. I es produeixen conflictes com el dels allotjaments turístics. Ens trobem “webs” que ofereixen venir a Barcelona per “viure com a barcelonins”. Però si ve massa gent, en determinats barris la manera com viuen els barcelonins desapareix o es transforma. L’extrem és Venècia. Els venecians eren 250.000 fa trenta anys. Ara són 60.000. Aviat no hi haurà venecians que visquin com a venecians.
Part de culpa en deuen tenir els polítics que gestionen el territori.
No és cap maledicció bíblica. La manera de definir la ciutat passa, com deia, per la voluntat política de fer-ne allò que volem que sigui. Fins i tot en els seus límits polítics. Barcelona és el municipi, l’àrea metropolitana, Catalunya sencera, els Països Catalans, una ciutat ibèrica, una ciutat europea, llatinoamericana, un node? Cada una d’aquestes definicions té una intencionalitat política i unes conseqüències polítiques.
Depèn de com definim la ciutat necessitarem un nivell de govern diferent. Si la definim exclusivament com a municipi, el nivell de govern central és l’Ajuntament. Si és l’àrea metropolitana necessitem una institució metropolitana. Si és la regió metropolitana necessitem una vegueria. Si és la capital de Catalunya abans que res, és importantíssim què fa la Generalitat. I així podríem anar dient.
D’altra banda, els processos urbans dels què hem parlat no són neutres socialment. Incrementen extraordinàriament les desigualtats urbanes. Rics i pobres tendeixen a separar-se sobre l’espai urbà. És una tendència creixent. Ara bé, aquests són processos socials que poden ser governats en el sentit d’afavorir-los o corregir-los. Tracten de fer-nos creure que només hi ha una possibilitat, un riu que et porta i on només podem triar si anar per la riba esquerra o la dreta però del qual no podem canviar el curs. No ho comparteixo. El riu ens porta cap a situacions molt negatives per bona part de la població i, per tant, el què cal es desviar-lo, per evitar que ens acabi abocant de manera plena en una mar de fragmentació i de desigualtat. Aquest ha de ser el paper de la política en l’evolució de la ciutat.
Per això ens hi juguem tant en totes les eleccions en la participació política i els moviments socials. D’ells depèn l’evolució de la nostra ciutat i la nostra vida de cada dia.

Oriol NEL·LO, “Barcelona i Catalunya de nou” a Ara (8-08-15)
http://oriolnello.blogspot.com.es/2015/08/barcelona-i-catalunya-de-nou.html
“Diuen que la Història es repeteix. A vegades, potser més aviat el què ocorre és que tendim a repetir els nostres judicis sobre fets històrics diversos. Els canvis recents en el govern de Barcelona, per exemple, han posat de nou d’actualitat debats que recorden, com en un joc de miralls, els que tingueren lloc en un altre moment de canvi: els primers mandats de Pasqual Maragall a l’alcaldia de Barcelona.
Així, arran la imminència de les eleccions catalanes han començat a escoltar-se  veus sobre els riscos de que els designis polítics de la capital i els de la resta de Catalunya divergeixin. En particular, s’alerta sobre els perills de que el sentiment nacional a la ciutat resulti menys intens que a la resta del país.
De fet, es tracta d’un tema recurrent en la política catalana dels darrers cent anys. El catalanisme contemporani nasqué en paral·lel a l’esclat del creixement de Barcelona. I val a dir que en aquelles primeres dècades la seva visió de la ciutat va ser més aviat positiva. Fou a partir de la Setmana Tràgica quan començaren a congriar-se els temors envers l’evidència de que el desenvolupament urbà podia produir importants beneficis, però comportava també el risc d’una revolució social.
Així, va anar prenent carta de naturalesa  la noció que Barcelona esdevenia, per Catalunya, “un veritable perill”, com diria Gaziel, o un cap monstruós respecte el cos que l’aguanta, o “el gran gresol on es van fonent les nostres virtuts racials”, com diria Josep Anton Vandellós. Aquesta desconfiança envers el fet urbà, metàfora d’altres temors socials i culturals, fou ben vigent en el catalanisme conservador al llarg de tot el segle i, com ara veiem, no ha arribat a desaparèixer mai del tot.
És ben cert que, enfront d’aquestes visions pessimistes, d’altres autors reivindicaren el paper imprescindible de la ciutat en la modernització i la transformació del país: de Gabriel Alomar a Antoni Rovira i Virgili, de Jaume Vicens Vives a Oriol Bohigas. Precisament, davant les desconfiances d’aquests dies, potser seria bo recordar la ironia amarga d’Antoni Rovira i Virgili davant d’aquells que veien Barcelona com “la ciutat proterva i satànica que encén la flama de les rebeldies i aixeca la bandera contra els vells Déus”.
Avui, els termes d’aquest debat han quedat irremissiblement antiquats. En els 30 anys que separen la mort del dictador de l’inici de la crisi econòmica, la societat barcelonina i catalana passaren “de la necessitat a la llibertat”, per dir-ho en la feliç expressió de Marina Subirats. En la darrera dècada, les necessitat i les privacions han reaparegut amb gran força per a una part substantiva de la població. Però, pel camí, la societat ha evolucionat de tal manera que avui les expectatives, els temors i, sobretot, els actors socials són, en bona mesura, nous.
La transformació del territori ha acompanyat, causa i efecte alhora, els canvis socials. L’extensió de la xarxa urbana, la difusió de la urbanització, els desenvolupament de les infraestructures han integrat el territori i han fet cada vegada més de tot Catalunya, ciutat. Avui, ni el territori català presenta les fractures entre l’espai rural i l’espai urbà que l’havien pogut caracteritzar, ni Barcelona creix demogràficament a costa de la resta del país. Les formes de vida, les relacions socials, els nivells de renda, les mateixes activitats econòmiques han tendit a convergir, i en tot cas apareixen noves desigualtats que no es corresponen amb les  del passat. En aquestes circumstàncies, atiar la vella oposició entre la capital i la resta del país té menys sentit que mai.
L’arribada al govern de Barcelona de forces polítiques i representants directament vinculats a moviments ciutadans ha portat a uns l’esperança i a d’altres el neguit respecte l’eventualitat de que es produeixi una ruptura radical en les polítiques de l’ajuntament. Només el temps dirà fins a quin punt les expectatives i les preocupacions d’uns i altres estaven justificades.
En tot cas, allò que ben segur no contribueix a la comprensió dels canvis a la ciutat, ni a concebre la forma com poden contribuir a l’avenç del país és la recuperació d’estereotips territorials, que ja eren antics fa trenta anys i que han servit, tostemps, per expressar la por davant la transformació social i l’avenç envers una major equitat. Debatem els projectes polítics per allò que proposen i no pas a través d’imatges caduques. Val més, segurament, tractar d’aprendre de la Història que entestar-se a repetir-la”.

Conversa entre Oriol NEL·LO i Siscu BAIGES sobre “La ciudad en movimiento” (desembre 2015)
https://www.youtube.com/watch?v=WfjWuB352HQ

Barris i Crisi
https://barrisicrisi.wordpress.com 
Iniciativa de l’Institut de Govern i Polítiques Públiques de la UAB

El model Barcelona: revisió i propostes per a un nou model de ciutat
http://www.catalunyaeuropa.net/img/pdf/Projecte_Model_BCN.pdf
Projecte en curs de la Fundació Catalunya Europa

LA CIUTAT I ELS MOVIMENTS SOCIALS AL TALLER DE POLÍTICA

Club de Lectura (maig de 2012) sobre el llibre de Marina SUBIRATS. Barcelona: de la necessitat a la llibertat. Les classes socials al tombant del segle XXI
http://tallerdepolitica.org/2012/03/barcelona-de-la-necessitat-a-la-llibertat/

Club de Lectura (gener de 2013) sobre el llibre de Manuel CASTELLS. Redes de indignación y esperanza. Los movimientos sociales en la era de Internet
http://tallerdepolitica.org/2012/12/redes-de-indignacion-y-esperanza-manuel-castells/

